A4-0075/97

Ψήφισμα σχετικά με το καθεστώς της μη συμβατικής ιατρικής

Το Ευρωπαϊκό Κοινοβούλιο,

- έχοντας υπόψη την πρόταση ψηφίσματος των βουλευτών Pimenta, Dell'Alba, Diez de Rivera Icaza, Crowley, Ewing, Gonzalez Alvarez και Plumb σχετικά με «την εναλλακτική ιατρική» (ή μη παραδοσιακή) (B4-0024/94),

- έχοντας υπόψη τη γνωμοδότηση της 13ης Ιουνίου 1991 σχετικά με πρόταση οδηγίας της Επιτροπής προς το Συμβούλιο για τη διεύρυνση του πεδίου εφαρμογής των οδηγιών 65/65/ΕΟΚ και 75/319/ΕΟΚ περί προσεγγίσεως των νομοθετικών, κανονιστικών και διοικητικών διατάξεων για τα φάρμακα και τη θέσπιση συμπληρωματικών διατάξεων για τα ομοιοπαθητικά και ανθρωποσοφικά φάρμακα ((ΕΕ C 183 της 15.7.1991, σελ. 318)),

- έχοντας υπόψη την οδηγία 92/73/ΕΟΚ του Συμβουλίου σχετικά με τη διεύρυνση του πεδίου εφαρμογής των 65/65/ΕΟΚ και 75/319/ΕΟΚ περί προσεγγίσεως των νομοθετικών, κανονιστικών και διοικητικών διατάξεων για τα φάρμακα και τη θέσπιση συμπληρωματικών διατάξεων για τα ομοιοπαθητικά φάρμακα ((ΕΕ L 297 της 13.10.1992, σελ. 8.)),

- έχοντας υπόψη τη θέση B6-8332 του προϋπολογισμού των ΕΚ για το οικονομικό έτος 1994, τη θέση B6-7142 προτελευταίο εδάφιο του προϋπολογισμού των ΕΚ για το οικονομικό έτος 1995, τα εδάφια 4 και 5 της θέσης B6-7142 του προϋπολογισμού των ΕΚ για το οικονομικό έτος 1996 που προβλέπουν 1 εκατομμύριο Ecu για την «έρευνα όσον αφορά την αποτελεσματικότητα άλλων θεραπευτικών μεθόδων - χειροπρακτική, οστεοπαθητική, βελονισμός, φυσιοθεραπευτική, κινεζική ιατρική, ανθρωποσοφική ιατρική, φυτοθεραπεία, και λοιπά»,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (A4-0075/97),

Α. λαμβάνοντας υπόψη ότι μέρος του πληθυσμού των κρατών της ΕΕ καταφεύγει σε ορισμένους κλάδους και θεραπευτικές μεθόδους της μη συμβατικής ιατρικής και ότι θα ήταν επομένως μη ρεαλιστικό να αγνοηθεί η κατάσταση αυτή πραγμάτων,

Β. λαμβάνοντας υπόψη την ευρέως διαδεδομένη άποψη σε ορισμένους γιατρούς, σύμφωνα με την οποία οι διάφορες θεραπευτικές μέθοδοι και μάλιστα οι διάφορες προσεγγίσεις της υγείας και της ασθένειας δεν αλληλοεξαιρούνται αλλά αντίθετα μπορούν να χρησιμοποιηθούν συμπληρωματικά,

Γ. λαμβάνοντας υπόψη ότι είναι σημαντικό να εξασφαλίζεται στους ασθενείς η ευρύτερη κατά το δυνατόν ελευθερία θεραπευτικών επιλογών, παρέχοντάς τους τις απαραίτητες εγγυήσεις για το υψηλότερο κατά το δυνατόν επίπεδο ασφαλείας και την πιο ορθή πληροφόρηση σχετικά με το αβλαβές, την ποιότητα, την αποτελεσματικότητα και τους πιθανούς κινδύνους της λεγομένης μη συμβατικής ιατρικής, καθώς και να προστατεύονται οι ασθενείς έναντι των ατόμων που δεν διαθέτουν τα απαιτούμενα προσόντα,

Δ. λαμβάνοντας υπόψη ότι όλα τα ιατρικά συστήματα και οι θεραπευτικές μέθοδοι που καλύπτονται υπό τον όρο «μη συμβατική ιατρική» έχουν κοινό χαρακτηριστικό το γεγονός ότι το κύρος τους δεν αναγνωρίζεται ή αναγνωρίζεται μόνον μερικώς[semigr ] θεωρώντας ότι ως «εναλλακτική» μπορεί να χαρακτηριστεί μια φαρμακευτική ή χειρουργική αγωγή η οποία μπορεί να εφαρμοσθεί αντί μιας άλλης αγωγής, και ως «συμπληρωματική» μια αγωγή που χορηγείται συμπληρωματικά με κάποιαν άλλη αγωγή[semigr ] θεωρώντας ότι είναι διφορούμενο να μιλά κανείς για «εναλλακτική» ή «συμπληρωματική» ιατρική αγωγή, στο βαθμό που μόνο το συγκεκριμένο πλαίσιο εντός του οποίου χρησιμοποιείται η θεραπεία επιτρέπει να προσδιορισθεί εάν πρόκειται για εναλλακτική ή συμπληρωματική αγωγή[semigr ] θεωρώντας ότι μια εναλλακτική ιατρική αγωγή μπορεί επίσης να είναι συμπληρωματική[semigr ] θεωρώντας ότι, στο παρόν ψήφισμα, ο όρος «μη συμβατική ιατρική» καλύπτει τις έννοιες της «εναλλακτικής ιατρικής», «ήπιας ιατρικής» και «συμπληρωματικής ιατρικής» που σε ορισμένα κράτη μέλη χρησιμοποιούνται αδιακρίτως για να προσδιορίσουν τους άλλους ιατρικούς κλάδους εκτός από τη συμβατική ιατρική,

Ε. λαμβάνοντας υπόψη ότι ο γιατρός, για τη μεγαλύτερη δυνατή προστασία της υγείας των ασθενών του, μπορεί να χρησιμοποιήσει όλα τα μέσα και όλες τις γνώσεις στον τομέα οιασδήποτε μορφής ιατρικής με βάση τις επιστημονικές γνώσεις και τη συνείδησή του,

ΣΤ. λαμβάνοντας υπόψη ότι υπάρχει ευρύ φάσμα κλάδων μη συμβατικής ιατρικής και ότι μερικοί από αυτούς αναγνωρίζονται νομικά σε ορισμένα κράτη μέλη και/ή απολαύουν οργανωτικής διάρθρωσης σε ευρωπαϊκό επίπεδο (κοινή βασική κατάρτιση, κώδικας δεοντολογίας, ...) όπως, ειδικότερα, η χειροπρακτική, η ομοιοπαθητική, η ανθρωποσοφική ιατρική, η παραδοσιακή κινεζική ιατρική (συμπεριλαμβανομένου του βελονισμού), το shiatsu, η θεραπεία με φυσικά μέσα, η οστεοπαθητική, η φυτοθεραπευτική, κ.λπ...[semigr ] λαμβάνοντας υπόψη εν τούτοις ότι ένας μικρός μόνο αριθμός κλάδων μη συμβατικής ιατρικής ανταποκρίνεται στο σύνολο των κάτωθι κριτηρίων, ήτοι: σε ορισμένα κράτη μέλη χαίρουν κάποιας νομικής προστασίας ενώ σε ευρωπαϊκό επίπεδο έχουν οργανωτική δομή και διέπονται από καθεστώς αυτορρύθμισης,

Ζ. λαμβάνοντας υπόψη τη Συνθήκη ΕΚ και ειδικότερα τον Τίτλο ΙΙΙ, άρθρα 52 έως 66, σχετικά με την ελεύθερη κυκλοφορία των προσώπων και την ελευθερία της εγκατάστασης[semigr ] θεωρώντας ότι η ετερογένεια όσον αφορά το καθεστώς και την αναγνώριση των κλάδων της μη συμβατικής ιατρικής εντός της Ευρωπαϊκής Ένωσης συνιστά εμπόδιο στις ελευθερίες αυτές[semigr ] λαμβάνοντας υπόψη το γεγονός ότι η ελευθερία άσκησης του επαγγέλματος που ισχύει σήμερα για ορισμένους πρακτικούς γιατρούς στη χώρα τους δεν πρέπει σε καμία περίπτωση να περιοριστεί με τροποποίηση του καθεστώτος ή της αναγνώρισης των κλάδων αυτών σε ευρωπαϊκό επίπεδο, ούτε να περιοριστεί η ελευθερία επιλογής θεραπείας από πλευράς ασθενών έναντι των μη συμβατικών ιατρικών αγωγών[semigr ] λαμβάνοντας υπόψη τις διατάξεις της Συνθήκης που αφορούν τα κράτη μέλη και ειδικότερα αυτές που προβλέπονται στις παραγράφους 1,2 και 3 του άρθρου 57 της Συνθήκης,

Η. λαμβάνοντας υπόψη το γεγονός ότι σημειώθηκε ήδη σαφώς εξέλιξη είτε με τη θέσπιση σε ορισμένα κράτη μέλη εθνικών νομοθεσιών που ελευθερώνουν την άσκηση της μη συμβατικής ιατρικής ενώ ταυτόχρονα αναθέτουν αποκλειστικά ορισμένες πράξεις σε εγκεκριμένους ειδικούς γιατρούς (νόμος που εγκρίθηκε στις 9 Νοεμβρίου 1993 από τη Γερουσία της Ολλανδίας με τίτλο «Beroepen in de Individuele Gezondheidszorg») είτε με τη θέσπιση επί μέρους ρυθμιστικού πλαισίου (νόμος του 1993 για τους οστεοπαθητικούς και νόμος του 1994 για τους χειροπρακτικούς στο Ηνωμένο Βασίλειο, νομοθεσία του 1991 για τη χειροπρακτική στη Δανία, στη Σουηδία το 1989 και στη Φινλανδία), ή με την επισημοποίηση της κατάρτισης (η χειροπρακτική στο Ηνωμένο Βασίλειο και στις Σκανδιναβικές χώρες) ή ακόμη με την εισαγωγή φαρμάκων στη φαρμακοποιία (ανθρωποσοφική ιατρική στη Γερμανία),

Θ. θεωρώντας ότι μια ευρωπαϊκή νομοθεσία όσον αφορά το καθεστώς και την άσκηση της μη συμβατικής ιατρικής μπορεί να αποτελέσει εγγύηση για τους ασθενείς[semigr ] θεωρώντας ότι κάθε κλάδος θα έπρεπε να είναι σε θέση να οργανώσει το επάγγελμα σε ευρωπαϊκό επίπεδο (κώδικας δεοντολογίας, μητρώο επαγγέλματος, κριτήρια και επίπεδο κατάρτισης),

Ι. λαμβάνοντας υπόψη το γεγονός ότι είναι απαραίτητο να εντοπισθούν με σαφήνεια όλοι οι κλάδοι της μη συμβατικής ιατρικής[semigr ] θεωρώντας ότι για το σκοπό αυτό, πρέπει να διεξαχθούν κλινικές μελέτες, αποτιμήσεις των αποτελεσμάτων των θεραπευτικών αγωγών, βασικές μελέτες (μηχανισμοί δράσης) καθώς και άλλες ειδικές μελέτες ή ακαδημαϊκές έρευνες για να αποτιμηθεί η αποτελεσματικότητα των ακολουθούμενων θεραπευτικών αγωγών, είναι αυτονόητο δε ότι η αξιολόγηση αυτή πρέπει να πραγματοποιηθεί σύμφωνα με τις συνήθεις μεθόδους για όλες τις θεραπείες των ανθρωπίνων ασθενειών, και συγκεκριμένα, όσες βασίζονται στις σημερινές επιστημονικές γνώσεις και ιδίως του βιολογικού και στατιστικού τομέα,

ΙΑ. λαμβάνοντας υπόψη το γεγονός ότι η ρύθμιση και ο συντονισμός των κριτηρίων κατάρτισης που επιβάλλονται στους ασκούντες τη μη συμβατική ιατρική θα αποτελούσαν απαραίτητη εγγύηση για τους πολίτες δεδομένου ότι είναι επιτακτικής σημασίας, τόσο προς το συμφέρον των ασθενών όσο και προς το συμφέρον των κλινικών ιατρών, η εν λόγω εναρμόνιση να πραγματοποιηθεί σε υψηλό επίπεδο προσόντων και ότι πρέπει οπωσδήποτε να απαιτείται η απόκτηση κρατικού διπλώματος που θα ανταποκρίνεται στις ειδικές απαιτήσεις κάθε κλάδου[semigr ] θεωρώντας ότι τα εκπαιδευτικά επίπεδα πρέπει να ανταποκρίνονται στις γενικές αρχές της ιατρικής και της υγείας που πρέπει να διέπουν κάθε μορφή θεραπείας καθώς και στις ιδιομορφίες των διαφόρων κλάδων της μη συμβατικής ιατρικής,

ΙΒ. θεωρώντας ότι η κατάρτιση των ασκούντων τη συμβατική ιατρική θα έπρεπε να περιλαμβάνει κάποια εισαγωγή σε ορισμένους μη συμβατικούς ιατρικούς κλάδους,

ΙΓ. λαμβάνοντας υπόψη το γεγονός ότι η ευρωπαϊκή φαρμακοποιία πρέπει να μπορεί να περιλάβει όλο το φάσμα των φαρμακευτικών προϊόντων και των προϊόντων βοτανολογίας της μη συμβατικής ιατρικής ούτως ώστε να δώσει τις απαραίτητες δυνατότητες στους θεραπευτές για την ορθή άσκηση του επαγγέλματός τους και, συγχρόνως, να δώσει την εγγύηση στους ασθενείς ότι θα πραγματοποιηθεί μια ακριβής αξιολόγηση των φαρμάκων της μη συμβατικής ιατρικής[semigr ] θεωρώντας ότι, για τους ίδιους λόγους, είναι απαραίτητο να αναθεωρηθούν οι οδηγίες 65/65/ΕΟΚ, 75/319/ΕΟΚ και 92/73/ΕΟΚ καθώς και ο κανονισμός (ΕΟΚ) 2309/93 που ιδρύει ευρωπαϊκό οργανισμό για την αποτίμηση των φαρμακευτικών προϊόντων, κατοχυρώνοντας με τον τρόπο αυτό στους ασθενείς, την ποιότητα και το αβλαβές των μη συμβατικών ιατρικών κλάδων,

ΙΔ. λαμβάνοντας υπόψη ότι το Συμβούλιο, στο ψήφισμά του της 20ής Δεκεμβρίου 1995 για τα παρασκευάσματα από φαρμακευτικά φυτά ((ΕΕ C 350 της 30.12.1995, σελ. 6)), καλεί την Επιτροπή να διευκρινίσει το «νομικό καθεστώς των παρασκευασμάτων από φαρμακευτικά φυτά έναντι των κοινοτικών διατάξεων στον τομέα των φαρμακευτικών ιδιοσκευασμάτων» και να μελετήσει «τους ειδικούς όρους που πρέπει να πληρούνται ώστε να εξασφαλίζεται η προστασία της δημόσιας υγείας»,

ΙΕ. λαμβάνοντας υπόψη την απαίτηση να υποβάλλονται σε εξέταση η ποιότητα, η αποτελεσματικότητα και το αβλαβές των θεραπευτικών προϊόντων, και προβλέποντας τη δημοσίευση των μονογραφιών για κάθε προϊόν,

ΙΣΤ. θεωρώντας ότι κάποια νομοθεσία στον τομέα των συμπληρωμάτων διατροφής (βιταμίνες, ιχνοστοιχεία, κλπ), λαμβανομένης υπόψη της σημερινής κατάστασης της νομοθεσίας, θα συνέβαλε στην προστασία του καταναλωτή χωρίς να περιορίζει την ελεύθερη πρόσβαση και επιλογή του και θα κατοχύρωνε στον πτυχιούχο πρακτικό γιατρό την ελευθερία να εκδίδει συνταγές για τα προϊόντα αυτά,

ΙΖ. λαμβάνοντας υπόψη την ανάγκη να προβλεφθεί μεταβατικό στάδιο που θα επιτρέπει στον πρακτικό γιατρό που ασκεί σήμερα το επάγγελμα να συμμορφωθεί προς τη νέα νομοθεσία και να συσταθεί μια επιτροπή ισοτιμίας που θα αναλάβει να εξετάζει κατά περίπτωση την κατάσταση των πρακτικών γιατρών,

1. ζητεί από την Επιτροπή, εάν το επιτρέψουν τα αποτελέσματα της έρευνας, να εγκαινιάσει διαδικασία αναγνώρισης των διαφόρων κλάδων της μη συμβατικής ιατρικής και, προς τον σκοπό αυτό, να λάβει τα απαραίτητα μέτρα για την ενθάρρυνση της σύστασης κατάλληλων επιτροπών[semigr ]

2. καλεί την Επιτροπή να εκπονήσει ενδελεχή μελέτη σχετικά με τον αβλαβή χαρακτήρα, την αποτελεσματικότητα, το πεδίο εφαρμογής και το συμπληρωματικό ή εναλλακτικό χαρακτήρα κάθε κλάδου μη συμβατικής ιατρικής καθώς και συγκριτική μελέτη μεταξύ των υφισταμένων εθνικών νομικών προτύπων στα οποία υπάγονται οι ασκούντες τη μη συμβατική ιατρική[semigr ]

3. καλεί την Επιτροπή, κατά την εκπόνηση ευρωπαϊκής νομοθεσίας σχετικά με τους κλάδους μη συμβατικής ιατρικής, να προβεί σε σαφή διαχωρισμό μεταξύ των κλάδων μη συμβατικής ιατρικής με «συμπληρωματικό» χαρακτήρα και τη λεγόμενη «εναλλακτική» μη συμβατική ιατρική, ήτοι των κλάδων που αντικαθιστούν την συμβατική ιατρική[semigr ]

4. καλεί το Συμβούλιο, μετά το πέρας των προπαρασκευαστικών εργασιών σύμφωνα με την παράγραφο 2 ανωτέρω, να υποστηρίξουν την ανάπτυξη ερευνητικών προγραμμάτων στον τομέα των μη συμβατικών ιατρικών μεθόδων, στα οποία θα περιλαμβάνονται η ατομική και η συνολική προσέγγιση, ο προληπτικός ρόλος και οι ιδιαιτερότητες των μη συμβατικών ιατρικών κλάδων[semigr ] αναλαμβάνει επίσης την υποχρέωση να πράξει το ίδιο από την πλευρά του[semigr ]

5. καλεί την Επιτροπή να υποβάλει το ταχύτερο δυνατό στο Συμβούλιο και το Ευρωπαϊκό Κοινοβούλιο έκθεση των αποτελεσμάτων των μελετών και ερευνών που έχουν ήδη διεξαχθεί στο πλαίσιο του κονδυλίου του προϋπολογισμού Β-7142, το οποίο από το 1994 προορίζεται για την έρευνα σχετικά με την αποτελεσματικότητα της ομοιοπαθητικής και άλλων κλάδων της μη συμβατικής ιατρικής[semigr ]

6. καλεί την Επιτροπή όπως, στο πλαίσιο της έρευνας σχετικά με την αποτελεσματικότητα των θεραπευτικών αγωγών που εφαρμόζονται στους κλάδους της μη συμβατικής ιατρικής να βεβαιωθεί ότι κανείς από τους εν λόγω κλάδους, όπως εφαρμόζονται στα κράτη μέλη, δεν χρησιμοποιεί όργανα απειλουμένων ειδών ζώων ως φαρμακευτικό προϊόν και δεν εμπλέκεται κατ' αυτόν τον τρόπο σε λαθρεμπόριο οργάνων[semigr ]

7. καλεί την Επιτροπή να υποβάλει σχέδιο οδηγίας για τα συμπληρώματα διατροφής που βρίσκονται συχνά στο μεταίχμιο μεταξύ διαιτητικού προϊόντος και φαρμάκου. Η νομοθεσία αυτή θα πρέπει να εγγυάται μία ορθή πρακτική παρασκευής με στόχο την προστασία του καταναλωτού, χωρίς να περιορίζεται η ελευθερία πρόσβασης ή επιλογής και να εξασφαλίζεται η ελευθερία εκάστου ασκούντος το επάγγελμα να συνιστά παρόμοια προϊόντα[semigr ] καλεί την Επιτροπή να άρει τους εμπορικούς φραγμούς που υφίστανται μεταξύ των κρατών μελών, παρέχοντας στους παρασκευαστές υγιεινών προϊόντων την ελεύθερη πρόσβαση σε όλες τις αγορές της Ευρωπαϊκής Ένωσης[semigr ]

8. αναθέτει στον Πρόεδρό του να διαβιβάσει το ψήφισμα αυτό στο Συμβούλιο, την Επιτροπή και τις κυβερνήσεις των κρατών μελών.